CELEX: 62016TN0205
Language: fi
Date: 2016-05-04 00:00:00
Title: Asia T-205/16: Kanne 4.5.2016 – Liettua v. komissio

11.7.2016   
            
            
               FI
            
            
               Euroopan unionin virallinen lehti
            
            
               C 251/34
            
         Kanne 4.5.2016 – Liettua v. komissio
   (Asia T-205/16)
   (2016/C 251/40)
   Oikeudenkäyntikieli: liettua
   
      Asianosaiset
   
   
      Kantaja: Liettuan tasavalta (asiamiehet: D. Kriaučiūnas, R. Krasuckaitė ja D. Stepanienė)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 23.2.2016 tehdyn komission päätöksen C(2016)969 final, joka koskee koheesiorahastosta myönnettävän tuen alentamista Liettuassa toteutetulle hankkeelle, jonka otsikko on ”Tekninen apu koheesiorahaston hallinnointia varten Liettuan tasavallassa” (2005LT16CPA001), siltä osin kuin tukea on sen mukaan alennettava 137 864,61 eurolla
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Liettuan tasavalta vetoaa kanteensa tueksi kanneperusteeseen, joka koskee komission asetuksen N:o 16/2003 (1) 11 artiklan rikkomista ja luottamuksensuojan periaatteen loukkaamista siltä osin kuin päättäessään alentaa unionin koheesiorahastosta 2000–2006 maksettavaa tukea Euroopan komissio
   
               —
            
            
               ei ole ottanut huomioon sitä, että komission päätöksen K(2005) 5291, (2) jolla hyväksytään hanke ”Tekninen apu koheesiorahaston hallinnointia varten Liettuan tasavallassa” (jäljempänä hanke), täytäntöönpanosta aiheutuneet arvonlisäverokustannukset olivat korvauskelpoisia asetuksen N:o 16/2003 11 artiklan 1 kohdan vaatimusten ja muiden vaatimusten mukaisesti;
            
         
               —
            
            
               on tulkinnut asetuksen N:o 16/2003 11 artiklan 3 kohtaa virheellisesti siten, että sitä sovelletaan hankkeeseen, koska riippumatta siitä, ovatko arvonlisäverokustannukset korvauskelpoisia, tällainen tulkinta ei ole yhdenmukainen asetuksen N:o 16/2003 11 artiklan 1 kohdan kanssa; se ei ole myöskään oikeudellisesti johdonmukainen eikä sitä voida soveltaa käytännössä koheesiorahaston hankkeiden rahoittamisen yhteydessä;
            
         
               —
            
            
               ei ole tarkastellut komission päätöksen K(2005) 5291 3 artiklan 2 kohtaa, jossa todetaan, että asetuksen N:o 1164/94 (3) 7 artiklan 4 kohdan mukaan yhteisön tuen määrä on 100 prosenttia hankkeen arvosta (eli kyseisen hankkeen toteuttajana olevan henkilön ei ollut tarkoitus osallistua rahoitukseen), ja jäsenvaltio saattoi kohtuudella lähteä siitä, että hanke rahoitetaan täysimääräisesti koheesiorahaston varoista eli että kaikkia asetuksessa N:o 16/2003 vahvistettuja sääntöjä sovellettaisiin asianmukaisesti.
            
         
      (1)  Neuvoston asetuksen (EY) N:o 1164/94 soveltamista koskevista yksityiskohtaisista erityissäännöistä koheesiorahastosta osarahoitettavista toimista aiheutuvien menojen tukikelpoisuuden osalta 6.1.2003 annettu komission asetus (EY) N:o 16/2003 (EUVL 2003, L 2, s. 7).
   
      (2)  Tuen myöntämisestä koheesiorahastosta hankkeeseen, joka koskee teknistä apua koheesiorahaston hallinnointia varten Liettuan tasavallassa (CCI 2005/LT /16/C/PA/001), 8.12.2005 tehty komission päätös K(2005) 5291, sellaisena kuin se on muutettuna 15.4.2008 tehdyllä komission päätöksellä K(2008) 1566 ja 20.5.2011 annetulla komission päätöksellä K(2011) 3668.
   
      (3)  Koheesiorahastosta 16.5.1994 annettu neuvoston asetus (EY) N:o 1164/94 (EYVL 1994, L 130, s. 1), joka on kumottu koheesiorahaston perustamisesta ja asetuksen (EY) N:o 1164/94 kumoamisesta 11.7.2006 annetulla neuvoston asetuksella (EY) N:o 1084/2006 (EUVL 2006, L 201, s. 79).